محمد منير (تولد فسلا ف 28 أكتوبر 1988) و اللي معروف بلݣناوي ولا السيمو لݣناوي, هو راپور مغريبي معروف بلأغاني ديالو اللي تيزعم فيها بزًاف. تولد السيمو لݣناوي فحي الانبعاث ف سلا ف 1988, و سمًا راسو لݣناوي حيث عزيزة عليه لموسيقا د ݣناوة من صغرو. بدا الراپ ف 2011, و كانت عندو فرقة سميتها آرمي سلا, وموراها بدا تيبان فقنوات التواصل لإجتماعي ودار لقناة د يوتوب ديالو ف 2015. ف 29 أكتوبر 2019, خرًج لݣناوي هو و جوج راپورات آخرين (ولد لݣريا ولزعر) واحد لأغنية سميتها عاش الشعب, ونتاقدو فيها لحالة د لمغريب من بزاف د الجوًايه. لأغنية دارت لبوز وشافها كثر من 23 مليون واحد. نهار 1 نونبر 2019, عتاقلو لبوليس لݣناوي, وكان السباب على ماقالو هو باللي دار "إهانة موظفين عموميين" حيث عاير لبوليس فواحد اللايڤ كان داير فانترنت ملي كان سكران, وقالو باللي هادشي ماعندو تا علاقة بلأغنية د عاش الشعب. نهار 25 نونبر 2019, تحكم عليه بعام د لحبس. السيرة لفنية د سيمو لݣناوي بالدارجة فيوتوب لأغنية د عاش الشعب فيوتوب النيابة المغربية تقرر مواصلة اعتقال مغني الراب «الكناوي»